b'\n_START_ARTICLE_\nKanin\n_START_SECTION_\nVisoki Kanin\n_START_PARAGRAPH_\nVisoki Kanin ali Monte Canin, rezijansko: \xc4\x86anen (2587 mnm) je najvi\xc5\xa1ji vrh kaninskega pogorja in hkrati mejna gora med Slovenijo in Italijo. Najla\xc5\xbeji dostop iz italijanske strani je preko Nevejskega prevala (Sella Nevea), iz slovenske pa iz Bovca oziroma zadnje postaje gondolske \xc5\xbei\xc4\x8dnice ATC Kanin. Na vrhu stoji kri\xc5\xbe, razgled proti jugu v jasnem vremenu sega do Jadranskega morja. Pod njim le\xc5\xbei druga najgloblja jama v Sloveniji, Renetovo brezno (-1.322 m), ki odvaja vode okoli Visokega Kanina proti izviru Boke.'